Multipaterna i Ajuntament planten 70 arbres utilitzats en la Campanya Comercial de Nadal
12/01/2015

# Multipaterna i Ajuntament planten 70 arbres utilitzats en la Campanya Comercial de Nadal

[![Imatges de la plantació desenrotllada ahir](/images/noticias/2015/01/dia-del-arbol.jpg)](/images/noticias/2015/01/dia-del-arbol.jpg)

12.01.2015

L’Associació de Comerciants i Serveis Multipaterna, en col•laboració amb l’Ajuntament de Paterna, va celebrar diumenge passat la sisena edició del Dia de l’Arbre. La dita actuació suposa la plantació en el Parc Central dels arbres utilitzats en la passada campanya de Nadal per a guarnir els comerços.

Des d’esta entitat expliquen que "cada any els comerços associats guarneixen els seus establiments amb un arbre autòcton que posteriorment es procedeix a replantar col•laborant així amb el medi ambient i oferint un esdeveniment lúdic i de sensibilització per als xiquets que col•laboren en l’activitat".

L’Ajuntament de Paterna, a través dels treballadors responsables de la jardineria municipal, va col•laborar amb l’actuació explicant als xiquets la classe d’arbre plantarien així com les cures necessàries a desenrotllar.

Després de la plantació de més de 70 arbres, Multipaterna va oferir un esmorzar als participants i les seues famílies. La tinenta d'alcalde de Sostenibilitat María Villajos, com a responsable de les àrees de Comerç i Medi Ambient, va felicitar a Multipaterna per una iniciativa que "permet compatibilitzar l’ús d’arbres per a una campanya comercial amb el respecte mediambiental que com a sers vius mereixen".